OpenLLM-France/wikimedia huggingface dataset:
# Joan Ferrandis d'Herèdia

Joan Ferrandis d'Herèdia i Dies de Calataiud (València, 1480/85 - València, 1549) fou un cavaller i literat valencià. Fou un personatge important del Cercle de la Cort de Germana de Foix.
Escrigué la major part de la seva producció en castellà. Tot i això la seva obra poètica catalana és força interessant. Segueix el model d'Ausiàs March i mostra una gran afecció a la lírica tradicional. Gaudí d'un gran prestigi com a poeta i home de lletres (el 1511 ja li foren publicats poemes en el Cancionero general d'Hernando del Castillo). La seva obra poètica fou recollida en un volum pòstum —que inclou també el Coloquio en el cual se remeda el uso, trato y pláticas que las damas de Valencia acostumbran hacer y tener en las visitas, obra de teatre coneguda popularment com La Vesita— publicat a València el 1562.
La seva producció teatral, doncs, també fou meritòria. Les obres de teatre profà del segle xvi que conservem són un producte sorgit en l'ambient de la cort renaixentista de Germana de Foix i, per tant, són obres que imiten el teatre renaixentista italià. Reflecteixen l'estat de la llengua entre l'aristocràcia valenciana. La Vesita (1524/25) n'és un exemple. Els personatges fan servir tres llengües (català, castellà i portuguès) i mostra un retrat viu i detallat de la realitat cortesana de València.

## Referències

* «Joan Ferrandis d'Herèdia». Gran Enciclopèdia Catalana. Barcelona: Grup Enciclopèdia Catalana.
# Gargazon

Gargazon (italià Gargazzone) és un municipi italià, dins de la província autònoma de Tirol del Sud. És un dels municipis del districte de Burggrafenamt. L'any 2007 tenia 1.505 habitants. Limita amb els municipis de Lana, Mölten, Nals, Burgstall, Terlan i Tisens.

## Situació lingüística

| Pertinença lingüística (cens 2001) | 78,22% alemany |
| Pertinença lingüística (cens 2001) | 21,32% italià |
| Pertinença lingüística (cens 2001) | 0,46% ladí |

## Administració

Llista d'alcaldes :
| Període | Identitat | Partit |
| 2004- | Rudolf Josef Bertoldi | SVP |
# Vincenzo Mantovani

Vincenzo "Cencio" Mantovani (Castel d'Ario, Màntua, 17 d'octubre de 1942 - Suzzara, Màntua, 21 d'octubre de 1989) va ser un ciclista italià que fou professional entre 1966 i 1969.
El 1964, com a ciclista amateur, va prendre part en els Jocs Olímpics de Tòquio, aconseguint guanyar una medalla de plata en la prova de persecució per equips, junt a Franco Testa, Carlo Rancati i Luigi Roncaglia. En el seu palmarès també destaquen dues medalles de plata en la prova de persecució per equips del Campionat del Món en pista, el 1964 i 1965.
Com a professional no aconseguí cap victòria destacada.
Una vegada retirat va crear la marca de roba de ciclisme Nalini-Moa Sport en col·laboració amb el seu germà Claudio. Miguel Indurain, Marco Pantani o Alberto Contador han estat alguns dels ciclistes que han vestit la seva marca.
Va morir amb només 48 anys quan el seu avió ultralleuger es va estavellar a prop de la ciutat de Màntua. El Memorial Vincenzo Mantovani se celebra cada any en honor seu a Castel d'Ario.

## Palmarès

* 1964
** Medalla de plata als Jocs Olímpics de Tòquio en persecució per equips
* 1965
** 1r a la Milà-Tortona
** 1r a la Milà-Bolònia

### Resultats al Giro d'Itàlia

* 1968. 78è de la classificació general

## Referències

* ↑ «MANTOVANI Vincenzo». [Consulta: 8 desembre 2024].
* 1 2 3 4 5 «Olympedia – Cencio Mantovani». [Consulta: 8 desembre 2024].

## Enllaços externs

* Fitxa de Vincenzo Mantovani a museociclismo.it
# Cinéma du look

Cinéma du look (cinema de la mirada en català) fou un moviment cinematogràfic francès comprés entre dècades de 1980 i 1990. Fou detectat, per primera vegada, pel crític francès Raphaël Bassan a la revista mensual de cinema La Revue du Cinéma al maig de 1989, que classifica a Luc Besson , Jean-Jacques Beineix i Leos Carax com a directors claus d'aquest moviment.

## Història

A la dècada de 1980, va néixer a França un nou corrent moviment cinematogràfic que va provocar als crítics i que tenia com a objectiu captivar al públic i crear un gran espectacle. Els directors Luc Besson, Jean-Jacques Beineix i Leos Carax basaven l'estil sobre la substància i l'espectacle sobre la narrativa. Les seves pel·lícules (normalment, thrillers elegants) s'oposen a les limitacions pressupostàries i compten amb un estil visual brillant, vívid i estilitzat. Com a centre de les històries s'hi troben personatges desequilibrats. Aborden temes populars que inclouen enamoraments condemnats al fracàs, joves amb més estima pel seu grup d'amics que per a la seva família, una visió cínica de la policia i l'ús d'escenes rodades al Metro de París que simbolitzen una societat clandestina. La mescla d'ús de música òpera, i la cultura pop, es considera una altra característica clau.
Es pot crear un paral·lelisme entre les produccions d'aquests cineastes francesos i les pel·lícules del Nou Hollywood, on hi destaquen One from the Heart (1981) i Rumble Fish (1983) de Francis Ford Coppola, així com anuncis televisius, elements de la cultura pop, vídeos musicals i la sèrie de drama criminal Miami Vice.

## Pel·lícules
### Jean-Jacques Beineix

* Diva (1981)
* Moon in Gutter (1983)
* 37°2 le matin (1986)

### Luc Besson

* Subway (1985)
* Le Grand Bleu (1988)
* Nikita (1990)
* Léon (el professional) (1994)

### Leos Carax

* Boy Meets Girl (1984)
* Mauvais Sang (1986)
* Els Amants du Pont-Neuf (1991)

## Referències

* 1 2 Austin, Guy. Contemporary French Cinema: An Introduction (en anglès). Manchester University Press, 1999, p. 119–120, 126-128.
* 1 2 3 4 5 «Movie movements that defined cinema: Cinéma du look» (en anglès). Empire, 8 agost de 2016.
# 503 aC

L'any 503 aC es un any del calendari gregorià. En l'Imperi Romà havia estat conegut com l'any del Consolat de Lanatus i Tubertus, o any 253 Ab urbe condita. La denominació de 503 aC per aquest any ha estat utilitzada des de principis de l'edat mitjana, quan es va establir l'era del calendari de l'Anno Domini per denominar els anys.

## Esdeveniments
### Mediterrani

* Roma: Les ciutats llatines de Pomècia i Cora es revolten amb l'ajuda dels auruncs durant la Revolta Pometiana de les guerres llatines.

## Naixements

* Zhuansun Shi a l'Estat de Lu: Deixeble de Confuci que posteriorment va iniciar la seva pròpia secta del confucionisme.

## Necrològiques

* Roma: Plubi Valeriu Publícola, magistrat romà que exercí com cònsol romà durant entre els anys 509 aC i 504 aC.

## Referències

* ↑ Livi, Ab urbe condita, 2.17
* ↑ Han Zhaoqi (2010). "Biographies of the Disciples of Confucius". Siji. Beijing. Zhonghua book Company. ISBN 978-7-101-07272-3, p. 4607-8
* ↑ Confucius; Huang, Chichung. The Analects of Confucius =: Lun yu. New York: Oxford University Press, 1997, p. 203. ISBN 978-0-19-506157-4.
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 601-602.
# 510 aC

El 510 aC va ser un any del calendari romà prejulià. Durant la República Romana il'Imperi, era conegut com l'any 244 ab urbe condita. L'ús del nom «510 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Mediterrani

* Tarquini el Superb últim rei de Roma, és destronat i enviat a l'exili.
* Atenes: Els atenesos, enderroquen el tirà Hipies, fill de Pisístrat amb l'ajuda dels espartans. El governant espartà Cleòmenes I hi imposa una oligarquia proespartana encapçalada per Isàgores.
* Demarat puja al tron a Esparta, després de la mort del seu pare Aristó.
* Es va lliurar una gran batalla vora del riu Traens entre Síbaris i Crotona. Els habitants de Crotona van derrotar els sibarites i van destruir la seva ciutat.
* Els ciutadans de Síbaris que van sobreviure a la destrucció de la ciutat per part de Crotona, es van refugiar a Laüs i a Escidros.

## Necrològiques

* Mor Aristó, rei d'Esparta, de la dinastia Euripòntida.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Titus Livi. Ab Urbe Condita, I, 59
* ↑ Lewis, D. M. «Cleisthenes and Attica». Historia: Zeitschrift für Alte Geschichte, vol. 12, 1, 1963, pàg. 25. ISSN: 0018-2311. JSTOR: 4434773.
* ↑ Heròdot. Històries, V, 64-65
* ↑ Heròdot. Històries, VI, 65
* ↑ Diodor de Sicília. Biblioteca històrica, XII, 22
* ↑ Heròdot. Històries, VI, 21
* ↑ Heròdot. Històries, VI, 61
# Timothy McVeigh

Timothy James McVeigh (23 d'abril de 1968 - 11 de juny de 2001) va ser un terrorista domèstic nord-americà que va perpetrar l'atemptat de la Ciutat d'Oklahoma el 1995, que va matar 168 persones i en va ferir més de 680 persones. El bombardeig va ser l'acte de terrorisme més mortífer dins dels Estats Units abans dels atacs de l'11 de setembre i segueix sent l'acte de terrorisme intern més mortal en la història dels Estats Units d'Amèrica.
El 1987 va ingressar al servei militar i va entrenar primer a Fort Benning. Durant el seu servei, McVeigh va radicalitzar el seu amor per les armes afiliant-se al Partit Republicà i a l'Associació Nacional del Rifle, i va fer amistat amb Terry Nichols, qui també detestava al Govern.
Va ser arrestat poc després del bombardeig i acusat d'onze ofensos federals, incloent l'ús d'una arma de destrucció massiva. Va ser considerat culpable per tots els càrrecs el 1997 i condemnat a mort.
Va recitar el poema "Invictus" com les seves últimes paraules abans de complir la seva sentència.

## Referències

* ↑ «Timothy McVeigh». CNN, 29-03-2001. Arxivat de l'original el 2010-03-01. [Consulta: 8 març 2019].
* ↑ «FOXNews.com - Timothy McVeigh Put to Death for Oklahoma City Bombings - U.S. & World», 13-04-2008. Arxivat de l'original el 2008-04-13. [Consulta: 8 març 2019].
# Noah Lyles

Noah Lyles (Gainesville, 18 de juliol de 1997) és un esportista estatunidenc que competeix en atletisme, especialista en les curses de velocitat. Ha participat en 2 Olimpíades, guanyant 3 medalles (1 d'or), en les proves de 100m i 200m. A més, ha guanyat 7 medallles (6 d'or) en els Campionats del Món. Actualment té el rècord nacional dels Estats Units de 200m, amb una marca de 19.31 segons, aconseguit en el Campionat del Món d'Oregon i el rècord nacional del 4x100m relleus, amb un temps de 37.10 segons, obtingut en el Campionat del Món de Doha.

## Marques personals

| Disciplina | Marca | Vent | Seu | Data |
| 100m llisos | 9.79 | +1 m/s | París | 4 d'agost de 2024 |
| 200m llisos | 19.31 NR | | Eugene | 21 de juliol de 2022 |
| 4x100m relleus | 37.10 NR | | Doha | 5 d'octubre de 2019 |

## Trajectòria internacional

Jocs Olímpics :
| Any | Lloc | Medalla | Prova | Marca |
| 2020 | Tòquio | 3 | 200 m | 19.74 |
| 2024 | París | 1 | 100 m | 9.79 |
| 2024 | París | 3 | 200m | 19.70 |
| 2024 | París | DQ | 4x100m | - |
| Campionat del món | Campionat del món | Campionat del món | Campionat del món | |
| Any | Lloc | Medalla | Prova | |
| 2019 | Doha | 1 | 200 m | 19.83 |
| 2019 | Doha | 1 | 4 × 100 m | 37.10 |
| 2022 | Eugene | 1 | 200 m | 19.31 |
| 2022 | Eugene | 2 | 4 × 100 m | 37.55 |
| 2023 | Budapest | 1 | 100 m | 9.83 |
| 2023 | Budapest | 1 | 200 m | 19.52 |
| 2023 | Budapest | 1 | 4 x 100 m | 37.38 |

## Referències

* ↑ «Perfil oficial d'atleta» (en anglès). World Athletics. [Consulta: 12 agost 2024].
* ↑ «Perfil olímpic» (en anglès). olympics.com. [Consulta: 12 agost 2024].
* ↑ «Lyles runs national record to lead US 200m sweep in Oregon» (en anglès). World Athletics, 22-07-2022.
# Abaturikha

Abaturikha (en rus: Абатуриха) és un poble de l'óblast de Vólogda, a Rússia, que el 2002 tenia un habitant. Pertany al districte rural de Vójega.

## Referències

* ↑ Закон Вологодской области от 6 декабря 2004 г. N 1111-ОЗ «Об установлении границ Вожегодского муниципального района, границах и статусе муниципальных образований, входящих в его состав»
# George Bennett

George Bennett (Nelson, 7 d'abril de 1990) és un ciclista neozelandès professional des del 2012 i actualment militant a l'equip UAE Team Emirates. En el seu palmarès destaca la victòria a la Volta a Califòrnia de 2017.

## Palmarès

* 2010
** Vencedor d'una etapa del Tour de Tasmània
** Vencedor d'una etapa del Tour de Vineyards
* 2011
** 1r al Tour de Wellington
* 2017
** 1r a la Volta a Califòrnia
* 2020
** 1r al Giro del Piemont
* 2021
** Campió de Nova Zelanda en ruta

### Resultats al Tour de França

* 2016. 53è de la classificació general
* 2017. Abandona (16a etapa)
* 2019. 24è de la classificació general
* 2020. 34è de la classificació general
* 2022. No surt (10a etapa)

### Resultats a la Volta a Espanya

* 2014. 89è de la classificació general
* 2015. 37è de la classificació general
* 2016. 10è de la classificació general
* 2017. No surt (12a etapa)
* 2018. 35è de la classificació general
* 2019. 33è de la classificació general
* 2020. 12è de la classificació general

### Resultats al Giro d'Itàlia

* 2013. 122è de la classificació general
* 2018. 8è de la classificació general
* 2021. 11è de la classificació general

## Referències

* ↑ «George Bennett gana el Tour de California». El Mundo Deportivo, 21-05-2017 [Consulta: 21 maig 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# David Muntaner Juaneda

David Muntaner Juaneda (Palma, 12 de juliol de 1983) és un ciclista mallorquí que competeix en pista. Ha participat en els Jocs Olímpics de Pequín i de Jocs Olímpics de Londres, aconseguint dos diplomes olímpics.
L'any 2013 va aconseguir la medalla d'argent al Campionat del món a Minsk en la prova de Madison juntament amb Albert Torres. L'any següent, la mateixa parella, va aconseguir pujar al primer lloc.

## Palmarès en pista

* 2003
** Campió d'Espanya en Scratch
* 2008
** Campió d'Espanya de persecució per equips (amb Miquel Alzamora, Albert Torres i Toni Tauler)
* 2009
** Campió d'Espanya de Persecució
** Campió d'Espanya en Scratch
* 2010
** Campió d'Espanya de Madison (amb Albert Torres)
** Campió d'Espanya de Velocitat per equips (amb David Alonso i Tomeu Gelabert)
** Campió d'Espanya en Òmnium
* 2011
** Campió d'Espanya de Madison (amb Albert Torres)
** Campió d'Espanya de persecució per equips (amb Jaume Albert Muntaner, Albert Torres i Vicente Pastor)
** Campió d'Espanya de Persecució
** Campió d'Espanya de Puntuació
** Campió d'Espanya en Òmnium
* 2012
** Campió d'Espanya de Madison (amb Albert Torres)
** Campió d'Espanya de persecució per equips (amb Jaume Albert Muntaner, Albert Torres i Francisco Martí)
** Campió d'Espanya de Persecució
** Campió d'Espanya en Scratch
* 2013
** Medalla de plata al Campionat del Món en Madison (amb Albert Torres)
** Campió d'Espanya de Madison (amb Albert Torres)
** Campió d'Espanya de persecució per equips (amb Jaume Albert Muntaner, Albert Torres i Vicente Pastor)
** Campió d'Espanya de Puntuació
* 2014
** Campió del món de Madison (amb Albert Torres)
* 2015
** Campió d'Espanya de persecució per equips (amb Jaume Albert Muntaner, Albert Torres i Xavier Cañellas)

### Resultats a la Copa del Món

* 2008-2009
** 1r a Melbourne, en Madison (amb Unai Elorriaga)
* 2013-2014
** 1r a Aguascalientes, en Madison (amb Albert Torres)

## Referències

* ↑ David Muntaner y Albert Torres regalan a España la segunda plata en la Madison
* ↑ Oro para Muntaner y Torres en el madison

## Enllaços externs

* Fitxa a Sitiodeciclismo.net
# Edward Clancy

Edward Clancy, MBE, (Barnsley, South Yorkshire, 12 de març de 1985) és un ciclista professional britànic. Actualment corre a les files del JLT Condor i combina el ciclisme en pista amb la carretera.
El majors èxits els ha aconseguit a la pista on és Campió del món en diverses disciplines. També destaquen les quatre medalles aconseguides als Jocs Olímpics, tres d'elles d'or.

## Palmarès en pista

* 2005
** Campió nacional de persecució per equips, amb Mark Cavendish, Geraint Thomas i Steven Cummings
* 2006
** Campió d'Europa sub-23 en Persecució per equips (amb Geraint Thomas, Andrew Tennant i Ian Stannard)
** Campió nacional de persecució per equips, amb Paul Manning, Christopher Newton i Steven Cummings
* 2007
** Campió del món de persecució per equips, amb Geraint Thomas, Bradley Wiggins i Paul Manning
* 2008
** Medalla d'or als Jocs Olímpics de Pequín en persecució per equips, amb Geraint Thomas, Bradley Wiggins i Paul Manning
** Campió del món de persecució per equips, amb Geraint Thomas, Bradley Wiggins i Paul Manning
* 2010
** Campió d'Europa en Persecució per equips, amb Steven Burke, Jason Queally i Andrew Tennant
* 2011
** Campió d'Europa en Persecució per equips, amb Steven Burke, Peter Kennaugh i Andrew Tennant
** Campió d'Europa en Òmnium
* 2012
** Medalla d'or als Jocs Olímpics de Londres en persecució per equips, amb Geraint Thomas, Steven Burke i Peter Kennaugh
** Medalla de bronze als Jocs Olímpics de Londres en Òmnium
** Campió del món de persecució per equips, amb Geraint Thomas, Steven Burke i Peter Kennaugh
* 2013
** Campió d'Europa en Persecució per equips, amb Steven Burke, Owain Doull i Andrew Tennant
** Campió nacional de puntuació
* 2014
** Campió d'Europa en Persecució per equips, amb Jonathan Dibben, Owain Doull i Andrew Tennant
* 2016
** Medalla d'or als Jocs Olímpics de Rio de Janeiro en persecució per equips, amb Steven Burke, Bradley Wiggins i Owain Doull

### Resultats a la Copa del Món

* 2006-2007
** 1r a Manchester i Moscou, en Persecució per equips
* 2007-2008
** 1r a Sydney, Pequín i Copenhaguen, en Persecució per equips
* 2008-2009
** 1r a Manchester, en Persecució
** 1r a Manchester i Copenhaguen, en Persecució per equips
* 2009-2010
** 1r a Manchester, en Persecució per equips
* 2010-2011
** 1r a Cali, en Òmnium
** 1r a Manchester, en Persecució per equips
* 2013-2014
** 1r a Manchester, en Persecució per equips
* 2017-2018
** 1r a Manchester, en Persecució per equips

## Palmarès en ruta

* 2005
** Vencedor d'una etapa al Tour de Berlín
* 2011
** Vencedor d'una etapa al Tour de Corea
* 2018
** Vencedor d'una etapa al Herald Sun Tour

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Lee Wai Sze

    En aquest nom xinès, el cognom és Lee.
Lee Wai Sze —李慧詩 en xinès— (Hong Kong britànic, 12 de maig de 1987) és una ciclista de Hong Kong, especialista en el ciclisme en pista. Medallista als Jocs Olímpics de Londres, també ha guanyat un Campionat del món de 500 metres contrarellotge.

## Palmarès

* 2010
** Medalla d'or als Jocs Asiàtics en 500 metres
* 2011
** Campiona d'Àsia en 500 metres
* 2012
** Medalla de bronze als Jocs Olímpics de Londres en Keirin
** Campiona d'Àsia en 500 metres
** Campiona d'Àsia en velocitat
* 2013
** Campiona del món de 500 metres contrarellotge
** Campiona d'Àsia en 500 metres
** Campiona d'Àsia en keirin
* 2014
** Campiona d'Àsia en 500 metres
** Campiona d'Àsia en keirin
* 2015
** Campiona d'Àsia en 500 metres
** Campiona d'Àsia en velocitat
* 2016
** Campiona d'Àsia en keirin
* 2017
** Campiona d'Àsia en 500 metres
** Campiona d'Àsia en velocitat
** Campiona d'Àsia en keirin

### Resultats a la Copa del Món

* 2012-2013
** 1a a la Classificació general i a la prova de Cali, en Velocitat
** 1a a la Classificació general, en Keirin
* 2013-2014
** 1a a la Classificació general, en Velocitat
** 1a a la Classificació general i a la prova de Guadalajara, en Keirin
* 2016-2017
** 1a a Apeldoorn, en Velocitat

## Enllaços externs

* Fitxa a sitiodeciclismo.net
* Fitxa a cyclebase.nl
# Nélson Oliveira

Nélson Filipe Santos Simões Oliveira (Vilarinho do Bairro, Anadia, 6 de març de 1989) és un ciclista portuguès, professional des del 2010. Actualment corre a l'equip Movistar Team. Ha guanyat diferents campionats nacionals tant en ruta com en contrarellotge, així com una etapa a la Volta a Espanya de 2015. Ha participat en tres edicions dels Jocs Olímpics d'Estiu, el 2012, 2016 i 2020. Destaca la setena posició en la prova contrarellotge del 2016.

## Palmarès

* 2008
** Campionat de Portugal sub-23 en contrarellotge
* 2009
** Campionat de Portugal sub-23 en contrarellotge
* 2010
** Campionat de Portugal sub-23 en contrarellotge
* 2011
** Campionat de Portugal en contrarellotge
* 2014
** Campionat de Portugal en ruta
** Campionat de Portugal en contrarellotge
* 2015
** Campionat de Portugal en contrarellotge
** Vencedor d'una etapa a la Volta a Espanya
* 2016
** Campionat de Portugal en contrarellotge

### Resultats al Tour de França

* 2014. 87è de la classificació general
* 2015. 47è de la classificació general
* 2016. 80è de la classificació general
* 2019. 79è de la classificació general
* 2020. 55è de la classificació general
* 2022. 52è de la classificació general
* 2023. 53è de la classificació general

### Resultats al Giro d'Itàlia

* 2012. 64è de la classificació general
* 2013. 81è de la classificació general
* 2021. 27è de la classificació general

### Resultats a la Volta a Espanya

* 2011. 118è de la classificació general
* 2015. 21è de la classificació general. Vencedor d'una etapa
* 2017. 47è de la classificació general
* 2018. 71è de la classificació general
* 2019. 46è de la classificació general
* 2020. 39è de la classificació general
* 2022. 37è de la classificació general
* 2023. 53è de la classificació general

## Referències

* ↑ «Movistar Team». UCI.org. Union Cycliste Internationale. Arxivat de l'original el 1 gener 2021. [Consulta: 1r gener 2021].
* ↑ MARCA.com. «El Movistar Team ficha a Nelson Oliveira» (en castellà), 17-09-2015. [Consulta: 10 agost 2016].
* ↑ «Vuelta ciclista a España: Nelson Oliveira sorprende en Tarazona y Aru mantiene el maillot rojo | RTVE Play» (en castellà), 04-09-2015. [Consulta: 19 octubre 2023].
* ↑ «Olympedia – Nélson Oliveira». [Consulta: 19 octubre 2023].

## Enllaços externs

* Nélson Oliveira a ProCyclingStats
* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Alona Andruk

Alona Anatoliivna Andruk (en ucraïnès Альона Анатоліївна Андрук) (Kíiv, 11 de juny de 1987) va ser una ciclista ucraïnesa professional del 2007 al 2013. Va participar en els Jocs Olímpics de 2012.

## Palmarès

* 2010
** Vencedora d'una etapa al Trofeu d'Or
* 2011
** Vencedora d'una etapa a la Volta a Nova Zelanda
* 2012
** Campiona d'Ucraïna en ruta

## Referències

* ↑ «Olympedia – Alona Andruk». [Consulta: 28 febrer 2022].
* 1 2 «Cycling Museum - Olena ANDRUK». [Consulta: 28 febrer 2022].
* ↑ «Alona Andruk». [Consulta: 28 febrer 2022].

## Enllaços externs

* Fitxa a sitiodeciclismo.net
* Fitxa a cyclebase.nl
# Hana Majaj

Hana Majaj (àrab: هناء مجاج, Hanāʾ Majāj) (Amman, Jordània, 14 de setembre de 1982) és una nadadora jordana retirada, especialitzada en proves de papallona. Va representar a Jordània en els Jocs Olímpics d'Estiu de 2000 que es van celebrar a Sydney. Va entrenar natació i busseig amb els BYU Cougars, equip de la Universitat Brigham Young de Provo.
Majaj només va competir en la prova de 200 metres papallona femenina en els Jocs Olímpics de Sydney 2000. Va rebre una invitació de la FINA per un programa universitari, sense aconseguir un temps mínim classificatori. Va participar en la primera sèrie contra altres tres nedadores: Chan Ala Suet de Hong Kong, Tinka Donenčević de Croàcia, i Ana Carolina Aguilera de l'Argentina. Va finalitzar amb un temps de 2:31.78, el més alt de totes les sèries, per la qual cosa no es va classificar per a les semifinals i va quedar en la posició 36a en les sèries preliminars.

## Referències

* ↑ «Hana Majaj» (en anglés). /www.sports-reference.com. Arxivat de l'original el 1 de setembre 2011. [Consulta: 31 agost 2017].
* ↑ Murdock, Julie. «Women's swimming and diving team will compete in Jordan» (en anglés). The Daily Universe, 27-02-2001. [Consulta: 31 agost 2017].
* ↑ «200m BUTTERFLY WOMEN» (en anglés / francés). www.omegatiming.com. [Consulta: 31 agost 2017].
* ↑ «Sydney 2000: Swimming – Women's 200m Butterfly Heat 1» (en anglés) p. 232. LA84 Foundation. [Consulta: 31 agost 2017].
* ↑ «Thorpe helps Aussies to relay gold» (en anglés). www.canoe.ca, 19-09-2000. Arxivat de l'original el 24 de juny 2013. [Consulta: 31 agost 2017].

## Enllaços externs

* Biografia a la web dels BYU Cougars Arxivat 2015-11-01 a Wayback Machine.